**Berzence Nagyközség Önkormányzata Képviselő-testületének 9/2022. (VIII. 30.) önkormányzati rendelete**

**A gyermekvédelem helyi rendszeréről**

Hatályos: 2023. 04. 01

Berzence Nagyközség Önkormányzat Képviselő-testülete a gyermekek védelméről és a gyámügyi igazgatásról szóló 1997. évi törvény (a továbbiakban: [Gyvt.](https://njt.hu/jogszabaly/1997-31-00-00)) 29.§, 131.§, és 148.§ (5) bekezdésében kapott felhatalmazás alapján, a Magyarország [Alaptörvénye 32. cikkének (1) bekezdés a) pont](https://njt.hu/jogszabaly/2011-4301-02-00#CA32@BE1@POA)jában és a Magyarország helyi önkormányzatairól szóló [2011. évi CLXXXIX. törvény](https://njt.hu/jogszabaly/2011-189-00-00) 13.§ (1) bekezdésének 8a. pontjában meghatározott feladatkörében eljárva a következőket rendeli el:

1. A rendelet célja

1. § E rendelet célja, hogy a [Gyvt.](https://njt.hu/jogszabaly/1997-31-00-00) által megállapított, a gyermekek védelmét szolgáló ellátási formák alkalmazásához a helyi sajátosságok figyelembevételével a feltételrendszert és az ellátásokat szabályozza.

2. A rendelet hatálya

2. § (1) A rendelet hatálya kiterjed Berzence Nagyközség közigazgatási területén bejelentett lakóhellyel, vagy tartózkodási hellyel rendelkező, valamint a [Gyvt. 4. §](https://njt.hu/jogszabaly/1997-31-00-00#SZ4)-ában meghatározott személyekre.

(2) A [Gyvt. 39. §](https://njt.hu/jogszabaly/1997-31-00-00#SZ39)-a szerinti gyermekjóléti szolgáltatás feladatait a Csurgó Járási Család- és Gyermekjóléti Központ és Szolgálat (székhelye: 8840 Csurgó, Kossuth u. 1.) látja el Berzence Nagyközség közigazgatási területén.

3. A gyermekek védelmének rendszere

3. § (1) Pénzbeli ellátás

(2) Gyermekétkeztetés

(3) Család-és gyermekjóléti szolgáltatás

(4) Gyermekek napközbeni ellátása

4. Beiskolázási támogatás

4. § (1) A képviselő-testület az óvodai nevelési, és az oktatási tanévkezdéssel járó anyagi terhek enyhítésére, beiskolázási támogatást nyújt Berzence Nagyközségben bejelentett lakóhellyel vagy tartózkodási hellyel rendelkező óvodás, általános iskolai, középiskolai, valamint felsőfokú oktatási intézmény nappali tagozatán tanulói jogviszonyban állók részére. Kiskorúak esetében a szülő vagy törvényes képviselő részére.

(2) Beiskolázási támogatásban azon családok és gyermeküket egyedül nevelők kaphatják, ahol az egy főre eső havi nettó jövedelem nem haladja meg az öregségi nyugdíj mindenkori legkisebb összegének 1000%-át.

(3) A beiskolázási támogatás összegéről a képviselő-testület minden év augusztus hónapjában határoz.

(4) A beiskolázási támogatás a rendelet [5. melléklet](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#ME5)ében szereplő kérelem alapján adható. a kérelmek elbírálásáról átruházott hatáskörben a polgármester dönt.

(5) A kérelemhez mellékelni kell a jövedelem igazolásokat, továbbá be kell nyújtani az iskolalátogatási igazolást. A kérelmeket minden év szeptember 30-ig lehet benyújtani, az időpont elmulasztása jogvesztő.

(6) Felsőfokú oktatásban részesülők esetében támogatást az kaphat aki a fenti feltételek mellett az első felsőfokú végzettség megszerzése érdekében tanul és nem töltötte be a 25. életévét.

5. Gyermekétkeztetés

5. § (1) A gyermekétkeztetést az önkormányzat a Berzencei Szent Antal Óvoda, Bölcsőde és Konyha intézménye közreműködésével biztosítja a [Gyvt.](https://njt.hu/jogszabaly/1997-31-00-00) szerint.

(2) Az ellátás megállapítását a nevelési-oktatási intézmény, gyámhatóság, továbbá más gyermekvédelemmel foglalkozó intézmény, illetve természetes személy vagy a gyermekek érdekeinek védelmét ellátó társadalmi szervezet kezdeményezheti.

(3) Az intézményi, valamint az ingyenes és kedvezményes intézményi gyermekétkeztetésre a [Gyvt.](https://njt.hu/jogszabaly/1997-31-00-00) rendelkezései az irányadók.

(4) Az intézményi, valamint az ingyenes és kedvezményes intézményi gyermekétkeztetésnél az étkezés lemondására a konyhát üzemeltető intézmény étkeztetésre vonatkozó szabályzata az irányadó.

(5) A szünidei gyermekétkeztetést az önkormányzat a szülő, törvényes képviselő kérelmére a rendszeres gyermekvédelmi kedvezményben részesülő hátrányos illetve halmozottan hátrányos helyzetű gyermekek részére ingyenesen biztosítja.

(6) Amennyiben a gyermek nem tudja az ebédet helyben elfogyasztani, a részére biztosított ételt a szülő, más törvényes képviselő vagy az általa meghatalmazott személy megfelelő ételhordóban elviheti.

(7) A szünidei gyermekétkeztetés iránti igényt a Berzencei Polgármesteri Hivatal szociális ügyintézőjéhez kell benyújtani, az ehhez rendszeresített nyomtatványon.

6. Személyes gondoskodást nyújtó ellátások

6. § (1) A személyes gondoskodás igénybe vétele önkéntes, az ellátást igénylő, vagy törvényes képviselője (a továbbiakban: kérelmező) kérelmére történik.

(2) A kérelmező a személyes gondoskodás körébe tartozó ellátás igénybe vételére irányuló kérelmét az ellátást biztosító intézmény vezetőjéhez nyújthatja be.

(3) A személyes gondoskodást nyújtó ellátás igénybevételét a tényállás tisztázása mellett alapesetben az intézményvezető intézkedése alapozza meg.

(4) Ha a gyermek védelme az ellátás önkéntes igénybevételével nem biztosított, a [Gyvt.](https://njt.hu/jogszabaly/1997-31-00-00) alapján az ellátás kötelező igénybevétele elrendelhető.

(5) A személyes gondoskodás feltételeiről a kérelem benyújtásakor a kérelmezőt tájékoztatni kell.

(6) A személyes gondoskodást nyújtó ellátás megkezdése előtt az ellátásra jogosult gyermeket és képviselőjét tájékoztatni kell:

a) az ellátás tartalmáról és feltételeiről,

b) az intézmény által vezetett, reá vonatkozó nyilvántartásokról,

c) az intézmény házirendjéről,

d) a fizetendő térítési, illetve gondozási díjról,

e) az ellátás megszüntetésének módjairól.

(7) Az ellátásra jogosult köteles:

a) a [(6) bekezdés](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#SZ6@BE6)ben foglalt tájékoztatás tudomásul vételéről nyilatkozni,

b) az intézményi nyilvántartásokhoz adatokat szolgáltatni,

c) a jogosultsági feltételekben, illet nyilvántartott adataiban bekövetkezett változásokról nyilatkozni.

(8) Az ellátás megszűnésének eseteire a [Gyvt.](https://njt.hu/jogszabaly/1997-31-00-00) szabályait kell alkalmazni.

7. Gyermekjóléti alapellátások

7. § (1) A gyermekjóléti alapellátások célja a gyermek családban történő nevelésének elősegítése, a veszélyeztetettség kialakulásának, illetve a gyermek családból való kiemelésének megelőzése, valamint a kialakult veszélyeztetettség megszüntetése.

(2) Gyermekjóléti alapellátások formái, az alapellátást biztosító intézmények:

a) Család és gyermekjóléti szolgálat

b) Gyermekek napközbeni ellátása keretében:

bölcsődei, óvodai és általános iskolai napközbeni ellátás biztosítása

(3) A család és gyermekjóléti szolgálat feladatait a [2. § (2) bekezdés](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#SZ2@BE2)ében megnevezett intézmény látja el.

(4) A bölcsődei, óvodai feladatokat a Berzencei Szent Antal Óvoda, Bölcsőde és Konyha, az általános iskolások napközbeni ellátásáról a Kavulák János Általános Iskola gondoskodik, amely nem helyi önkormányzati fenntartású intézmény.

8. Család-és Gyermekjóléti szolgálat

8. § (1) A család- és gyermekjóléti szolgálat ellátja a [Gyvt. 40. §](https://njt.hu/jogszabaly/1997-31-00-00#SZ40)-ában előírt szervezési, szolgáltatási és gondozási feladatokat.

(2) Az ellátásra vonatkozó kérelmet előterjeszteni, illetve a jelzést megtenni közvetlenül a gyermekjóléti szolgálat családgondozójánál, vagy az önkormányzat hivatalában lehet.

(3) A család- és gyermekjóléti szolgálat szolgáltatásának igénybevétele térítésmentes.

9. Bölcsődei ellátás

9. § (1) A gyermekek napközbeni ellátása a [Gyvt.](https://njt.hu/jogszabaly/1997-31-00-00) 41.§-ában leírtak szerint történik.

(2) A gyermekek bölcsődei felvételének lehetőségeit és módját a [Gyvt.](https://njt.hu/jogszabaly/1997-31-00-00) 42/A.§-a és az intézmény Felvételi Szabályzata határozza meg.

(3) Felvételi kérelem alapján a felvételi sorrend kialakításánál előnyt jelent, ha Berzence Nagyközségben bejelentett állandó lakcímmel, vagy tartózkodási hellyel rendelkeznek és ezt lakcím kártyával igazolni tudják.

(4) A bölcsődei ellátás tartalmát a [Gyvt.](https://njt.hu/jogszabaly/1997-31-00-00) és az intézmény Szakmai programjának idevonatkozó részei szabályozzák.

(5) A gyermekek napközbeni ellátásáért fizetendő térítési díjakat a rendelet [1. melléklet](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#ME1)e tartalmazza.

(6) A bölcsődei ellátás megszűnésének okait és módját a [Gyvt.](https://njt.hu/jogszabaly/1997-31-00-00) 37/A.§ és az intézményi Felvételi Szabályzata tartalmazza.

10. Óvodai ellátás, iskolai napközbeni foglalkoztatás

10. § (1) Az óvodai ellátás és az iskolai napközbeni foglalkoztatás igénybevételére vonatkozóan a nemzeti köznevelésről szóló 2011. évi CXC törvény, valamint e törvény végrehajtására vonatkozó rendeletek rendelkezéseit kell alkalmazni, továbbá a [Gyvt. 44/B. § (1)](https://njt.hu/jogszabaly/1997-31-00-00#SZ44B@BE1) és [(2) bekezdés](https://njt.hu/jogszabaly/1997-31-00-00#SZ44B@BE2)ének vonatkozó szabályait

(2) A gyermekjóléti alapellátás keretében biztosított gyermekétkeztetésért térítési díjat kell fizetni. A gondozásért díjat lehet megállapítani. A térítési díjakat e rendelet [2.](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#ME2) és [3. melléklet](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#ME3)e tartalmazza.

(3) E rendelet [4. melléklet](about:reader?url=https%3A%2F%2For.njt.hu%2Feli%2Fv01%2F731629%2Fr%2F2022%2F9#ME4)e tartalmazza az ellátást biztosító intézmények az önkormányzat és intézményeinél dolgozó közalkalmazottak esetében az alkalmazotti ebédért fizetendő díjat, valamint a vendég ebéd összegét.

11. § Ez a rendelet 2022. szeptember 1-jén lép hatályba.

1. melléklet

Bölcsőde

|  | **Napi két fő- és két kisétkezéssel gyerek** |  |  |
| --- | --- | --- | --- |
| Főétkezés: Reggeli 1 | 153 Ft |  |  |
| Kisétkezés: Tízórai 2 | 78 Ft |  |  |
| Főétkezés: Ebéd 3 | 286 Ft |  |  |
| Kisétkezés: Uzsonna 4 | 163 Ft |  |  |
| Nyersanyag norma 5 | 680 Ft |  |  |
| Rezsi költség 6 | 1318 Ft |  |  |
| **Térítési díjak fizetése** | **Adóalap** | **Áfa** | **Fizetendő díj (Ft)** |
| Gyerek 7 | 680 Ft | 184 Ft | 864 Ft |
| Gondozási díj | 0 | 0 | 0 |

2. melléklet

Óvoda

|  | **Napi egy fő- és két kisétkezéssel gyerek** |  |  |
| --- | --- | --- | --- |
| Kisétkezés: Tízórai 8 | 145 Ft |  |  |
| Főétkezés: Ebéd 9 | 335 Ft |  |  |
| Kisétkezés: Uzsonna 10 | 145 Ft |  |  |
| Nyersanyag norma 11 | 625 Ft |  |  |
| Rezsi költség 12 | 1014 Ft |  |  |
| **Térítési díjak fizetése** | **Adóalap** | **Áfa** | **Fizetendő díj (Ft)** |
| Gyerek 13 | 625 Ft | 169 Ft | 794 |

3. melléklet

Napközi

|  | **Napi háromszori étkezés gyerek** |  |  |
| --- | --- | --- | --- |
| Kisétkezés: Tízórai 14 | 160 Ft |  |  |
| Főétkezés: Ebéd 15 | 405 Ft |  |  |
| Kisétkezés: Uzsonna 16 | 145 Ft |  |  |
| Nyersanyag norma 17 | 710 Ft |  |  |
| Rezsi költség 18 | 1014 Ft |  |  |
| **Térítési díjak fizetése** | **Adóalap** | **Áfa** | **Fizetendő díj (Ft)** |
| Gyerek |  |  |  |
| Napi háromszori étkezés 19 | 710 Ft | 192 Ft | 902 Ft |
| Napi kétszeri étkezés (tízórai-ebéd) 20 | 565 Ft | 153 Ft | 718 Ft |
| Napi kétszeri étkezés (ebéd-uzsonna) 21 | 550 Ft | 149 Ft | 699 Ft |
| Napi egyszeri étkezés (ebéd) 22 | 405 Ft | 109 Ft | 514 Ft |

4. melléklet

Felnőttek(Ebéd)

|  |  |  |  |  |
| --- | --- | --- | --- | --- |
|  | Nyersanyagnorma | Rezsi | ÁFA | Fizetendő térítési díj (Ft) |
| Önkormányzat és intézményei (valamint iskolai dolgozók) alkalmazottai 23 | 520 | 370 | 240 | 1130 |
| Vendég 24 | 520 | 370 | 240 | 1130 |

5. melléklet

Kérelem és nyilatkozat beiskolázási támogatás igényléséhez

1. Kérelmező neve: ………………………………………………………………………………………………………..

1.1. Születési neve: ……………………………………………………………………………………………………………

1.2. Szül.hely, idő: ……………………………………………………………………………………………………………..

1.3. Anyja neve: …………………………………………………………………………………………………………………

1.4. Lakhelye: …………………………………………………………………………………………………………………….

1.5. Tartózkodási helye: ……………………………………………………………………………………………………..

1.6. Társadalombiztosítási Azonosító Jel (TAJ szám): ………………………………………………………….

1.7. Telefonszáma: …………………………………………………………………………………………………………….

1.8. **Kijelentem, hogy életvitelszerűen: a lakóhelyemen vagy a tartózkodás helyemen élek.**

**(A megfelelő aláhúzandó!)**

2. A beiskolázási támogatást az alábbiakban felsorolt gyermekeim részére kérek.

|  |  |  |  |  |
| --- | --- | --- | --- | --- |
| Név | Születési helye, ideje | Anyja neve | TAJ száma | Intézmény típusa, ahova nappali tagozaton jár (óvoda, ált.isk., középiskola, főiskola,egyetem |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

3. **A kérelem mellé mellékelni kell az iskolalátogatási igazolást!**

3.1. A Berzencei Óvodába, Általános Iskolába járó gyermekek esetében a fenti igazolást a polgármesteri hivatal hivatalból kéri meg az intézménytől!

3.2. A kérelmező, valamint a vele közös háztartásban élő személyek havi nettó jövedelme forintban:

|  |  |  |  |  |  |  |
| --- | --- | --- | --- | --- | --- | --- |
|  | A. | B. | C. | | | |
| A jövedelem típusa | Kérelmező | Házastárs (élettárs), Gyermekei | | | |
| 1. | Munkaviszonyból és más foglalkoztatási jogviszonyból származó ebből: közfoglalkoztatásból származó |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |
| 3. | Táppénz, gyermekgondozási támogatások |  |  |  |  |  |
| 4. | Nyugellátás és egyéb nyugdíjszerű rendszeres szociális ellátások |  |  |  |  |  |
| 5. | Önkormányzat és munkaügyi szervek által folyósított ellátások |  |  |  |  |  |
| 6. | Egyéb jövedelem |  |  |  |  |  |
| 7. | Összes jövedelem |  |  |  |  |  |

3.3. **Háztartás: az egy lakásban együttlakó, ott bejelentett lakóhellyel vagy tartózkodási hellyel rendelkező személyek közössége.**

3.4. Egy főre jutó havi családi nettó jövedelem (**ügyintéző tölti ki**): ……………………………………Ft/hó.

4. **A beiskolázási támogatás igénylésének indokai:**

4.1. ………………………………………………………………………………………………………………………………………………..

4.2. ………………………………………………………………………………………………………………………………………………..

4.3. ………………………………………………………………………………………………………………………………………………..

4.4. ………………………………………………………………………………………………………………………………………………..

4.5. ………………………………………………………………………………………………………………………………………………..

**A kért települési támogatás módja:**

5. Pénzbeli támogatás

6. Alulírott kérelmező kijelentem, hogy az általam közöltek a valóságnak megfelelnek, kérem a rendkívüli települési támogatás megállapítását.

7. jövedelemigazolások

8. nyilatkozat az időszakos jövedelemről

9. iskolalátogatási igazolás

10. A munkaügyi hivataltól, valamint a TB-től, járási hivataltól kapott ellátás igazolását a hivatal szerzi be.

11. Berzence, 2021. …………………………………………………………..